<h2>Άγγελος Κοτρώνης, Βιογραφικό</h2>
[caption id="attachment_300" align="alignnone" width="222"]<a href="http://www.ekloges.tv/wp-content/uploads/2014/03/ydra_kotronis.jpg"><img class=" wp-image-300 " alt="Δήμαρχος Ύδρας Άγγελος Κοτρώνης" src="http://www.ekloges.tv/wp-content/uploads/2014/03/ydra_kotronis-277x300.jpg" width="222" height="240" /></a> Δήμαρχος Ύδρας<br />Άγγελος Κοτρώνης[/caption]

Γεννήθηκα στην Ύδρα. Γονείς μου ήταν ο Λουκάς Κοτρώνης, πλοίαρχος του Εμπορικού Ναυτικού και η Άννα Κοτρώνη, Υδραία νοικοκυρά.

Εδώ μεγάλωσα, εδώ πήγα σχολείο, εδώ είναι οι ρίζες μου, εδώ είναι το σπίτι μου.

Είμαι απόφοιτος-αριστούχος της Ανωτάτης Σχολής Αρχιτεκτόνων του Εθνικού Μετσόβειου Πολυτεχνείου και της Ανωτάτης Σχολής Αρχιτεκτόνων του Πολυτεχνείου του GRAZ της Αυστρίας.

Μιλώ Αγγλικά και Γερμανικά.

Είχα την τύχη, ως νεαρός αρχιτέκτονας, να συνεργαστώ ως προσωπικός συνεργάτης του μεγάλου και γνωστού Αρχιτέκτονα-Πολεοδόμου Κωνσταντίνου Δοξιάδη, στην μελέτη και στην κατασκευή του οικισμού «Απολλώνιο» στο Πόρτο Ράφτη, αλλά και ως ελεύθερος επαγγελματίας να βάλω την σφραγίδα μου σε πολλά ιδιωτικά κι δημόσια έργα.

Στο νησί μου προσφέρω ανιδιοτελώς, όλα αυτά τα χρόνια τις υπηρεσίες μου και τις γνώσεις μου και πάντα για κοινωφελείς σκοπούς, με έναν και μόνο στόχο. Το καλό της Πατρίδας μου της Ύδρας.

Ο Ιερός Ναός του Αγίου Κωνσταντίνου του Υδραίου, το Ιστορικό Αρχείο Μουσείο Ύδρας, είναι δικά μου έργα. Έργα για τα οποία αισθάνομαι υπερήφανος, γιατί είναι συνδεδεμένα με όμορφες αναμνήσεις, όπως η μακροχρόνια συνεργασία μου με τον Μακαριστό Γέροντα πρ. Ύδρας Κυρό Ιερόθεο.

Αγαπώ την Ύδρα τόσο πολύ και έχοντας ολοκληρώσει έναν επιτυχημένο κύκλο επαγγελματικής διαδρομής, αποφάσισα να ασχοληθώ με τα κοινά, από αγάπη και προσφορά στον τόπο μου.

Δεν έχω καμία προσωπική ανάγκη ούτε φιλοδοξία. Δεν είμαι, ούτε θέλω να γίνω Πολιτικός. Το μόνο που με ενδιαφέρει και θέλω, είναι το καλό και η ευημερία του Ιστορικού τούτου τόπου και των κατοίκων του. Της αγαπημένης μου Πατρίδας της ΄Υδρας.