<strong>Το όνομα και το λογότυπο του συνδυασμού με τον οποίο θα διεκδικήσει την περιφέρεια Στερεάς Ελλάδας παρουσίασε ο δήμαρχος Καρπενησίου, Κώστας Μπακογιάννης.</strong>

Το όνομα του συνδυασμού είναι «Αλλάζουμε. Στην καρδιά της Ελλάδας» και, σύμφωνα με τον κ. Μπακογιάννη, στόχος του είναι να «γκρεμίσει τα πολιτικά τείχη».

Όπως υπογράμμισε χαρακτηριστικά, «όλοι από κάποιον πολιτικό χώρο προερχόμαστε. Όμως σημασία σήμερα έχει, <strong>το πού πάμε και το πώς θα δώσουμε λύσεις στα προβλήματα μας</strong>. Και αυτό απαιτεί συναίνεση και υπερβάσεις. Όχι περιχαρακώσεις και αποκλεισμούς».

Την ίδια στιγμή, ο υποψήφιος περιφερειάρχης Στερεάς Ελλάδας παρουσίασε τους υποψήφιους περιφερειάρχες του συνδυασμού. Πρόκειται για τους: Θύμιο Καραΐσκο, Φανή Παπαθωμά, Γιάννη Ράμο, Φάνη Σπανό και Αριστείδη Τασιό.